Keidi Bare

**Keidi Bare** (lindur më 28 gusht 1997) është një futbollist profesionist shqiptar i cili luan si mesfushor sulmues për klubin spanjoll Málaga dhe kombëtaren shqiptare.

## Karriera me klube
### Apolonia
I lindur në Fier, Bare e nisi karrierën si profesionist në janar 2010 me Olimpic CF. Pas dy sezonesh e gjysëm, ai kaloi te klubi i qytetit të lindjes Apolonia. Ai luajti me të gjitha ekipet e moshave, përfshirë edhe ekipin nën-19, me të cilën luajti 18 ndeshje dhe shënoi 4 gola në sezonin 2013–14. Bare u përfshi në ekipin e parë për herë të parë në nëntor 2013 në moshën 13 vjeç për ndeshjen ndaj Tërbunit, ku ai qëndroi në stolin e rezervave. Ai bëri debutimin e tij si profesionist më 6 nëntor 2013 në fitoren në transfertë ndaj Pogradecit, duke u aktivizuar si zëvëndësues në pjesën e dytë. Në dhjetor 2013, ai shkoi në provë te klubi spanjoll Atlético Madrid.

### Atlético Madrid
Më 26 dhjetor 2013, Bare u bë zyrtarisht lojtar i Atlético Madridit pasi kaloi me sukses provën gjatë një mini-turnamenti në Tbilisi të Gjeorgjisë, ku u shpall edhe mesfushori më i mirë.

Në janar 2014, Bare u përfshirë në ekipin kryesor për herë të parë nga trajneri Diego Simeone për ndeshjen e Copa del Rey ndaj Las Palmas; ai arriti të debutojë në atë ndeshje, duke zëvëndësuar argjentinasin Angel Correa në minutat e fundit. Gjat kohës së tij me Atlético Madrid B, Bare ndihmoi ekipin që të ngjitej në Segunda División B pas fitores me rezultatin e përgjithshëm 3–0 kundër Gimnástica de Torrelavega, duke shënuar në ndeshjen e dytë.

Bare u bë zyrtarisht pjesë e ekipit të parë për sezonin 2017–18 pasi klubi j'u ndalua e drejta për të blerë lojtarë në merkato. Ndeshja e tij e parë për sezonin e ri erdhi më 25 tetor në raundin e 32-tave të Copa del Rey kundër Elches.

### Málaga
Më 31 gusht 2018, Bare u transferua te Málaga CF dhe fillimisht u bë pjesë e ekipit rezervë në divizionin e tretë. Gjatë kohës së tij te Málaga B, Bare ishte titullar i padisikutueshëm në formacion, duke luajtur në çdo ndeshje të mundshme. Megjithatë, disa kohë më vonë, ai u promovua në skuadrën e parë, duke debutuar në Segunda División më 11 nëntor në barazimin 2–2 në transfertë ndaj Sporting de Gijón. Ai më pas vazhdoi të luante rregullisht për të dyja ekipet.

## Karriera ndërkombëtare
### Shqipëria nën-17
Bare mori thirrjen e parë në ekipin kombëtar nën-17 nga trajneri Džemal Mustedanagić për raundin kualifikues të UEFA Kampionatit Evropian nën-17 të Futbollit 2014. Ai luajti në të tre ndeshejt e grupit A me Shqipërinë që u kualifikua me sukses në raundin elitë.

Ai vazhdoi të ishte pjesë e ekipit edhe në raundin elitë, ku Shqipëria ishte vendosur në grupin 4. Goli i tij i parë me ekipin nën-17 erdhi më 26 mars 2014 në humbjen 2–1 kundër Italisë, ku ai gjithashtu luajti si kapiten.

### Shqipëria nën-19
Në nëntor 2014, ai u mor nga trajneri i kombëtares nën-19 Altin Lala për fushatën kualifikuese të UEFA Kampionatit Evropian nën-19 të Futbollit 2015. Ai luajti nga 90 minuta të plota në dy ndeshjet e para kundër Danimarkës dhe Portugalisë, duke u ndëshkuar në të dyja rastet me karton të verdhë, gjë që solli edhe skualifikimin e tij për ndeshjen e tretë ndaj Uellsit.

### Shqipëria nën-21
Në tetor 2015, Bare mori ftesën e parë në ekipin nën-21 nga trajneri Redi Jupi për ndeshjen kualifikuese të Kampionatit Evropian nën-21 të Futbollit 2017 kundër Hungarisë. Megjithatë, ai debutoi një muaj më vonë në një tjetër ndeshje kualifikuese, këtë herë kundër Portugalisë në transfertë; ai u aktivizua si zëvëndësues në vend të Rron Brojës. Ai luajti edhe pesë ndeshje të tjera në pjesën e mbetur të kualifikueseve me Shqipërinë që e përfundoi grupin e saj në vendin e 4të.

Bare vazhdoi të ishte pjesë e ekipit nën-21 edhe për nisjen e fushatës kualifikuese të Kampionatit Evropian të ardhshëm, duke marrë një ftesë në qershor 2017 për miqësoren kundër Francës dhe ndeshjen hapëse të kualifikueseve kundër Estonisë.

### Ekipi i parë
Në mars 2017, Bare mori ftesën e parë ndërkombëtare nga kombëtarja e parë e drejtuar nga italiani Gianni De Biasi për ndeshjen miqësore kundër Bosnje dhe Hercegovinës. Megjithatë, debutimi i tij erdhi një vit më vonë në një tjetër ndeshje miqësore, këtë herë ndaj Norvegjisë në Elbasan Arena, ku Shqipëria u mposht 0–1; ai u aktivizua në pjesën e dytë në vend të mesfushorit Kamer Qaka.

## Statistikat e karrierës
### Klube
### Kombëtarja
#### Golat me kombëtaren
. *Rezultatet e Shqipërisë të listuara të parat, kolonat e golave tregojnë rezultatin pas çdo goli të shënuar nga Bare.*

## Referime 
## Lidhje të jashtme
*Keidi Bare te BDFutbol
*Keidi Bare – Rekordi në kompeticionet e UEFA-s